Tisztelt Ügyfelünk!

Az alábbiakban tájékoztatjuk a 2018. január 1-től hatályos adó változásokról. 
1. Személyi jövedelemadó

1. A személyi jövedelemadó mértéke változatlanul 15%. 
2. Változatlanul egy gyermek (illetve a terhesség 91. napjától) havi 10,000 Ft adókedvezmény jár. A kettő gyerekesek adókedvezménye havi 17,500 Ft/eltartottra nő. Három vagy több gyermek esetén havi 33,000 Ft/eltartott adókedvezmény jár. A családi pótlékra jogosult eltartott után jár a kedvezmény, mely megosztható a közös háztartásban élő házastárssal, élettárssal. Amennyiben a teljes kedvezményt a jogosult nem tudja érvényesíteni, akkor a jövedelemből levont 7%-os egészségbiztosítási és 10%-os nyugdíjjárulékból is érvényesítheti.
3. 2017-től új adómentes juttatás a mobilitási célú adómentes lakhatási támogatás, amely a 60 km-nél távolabb lakó munkavállalónak adható maximuma nő. 5 évig adható a minimálbér 60%-ától csökkenő mértékben, lakásonként 1 munkavállalónak. 
4. A bérleti díj továbbra is összevonandó jövedelemként adózik, 15 % adót kell utána fizetni. 10% költséghányad vagy a tényleges költségek vonhatók le a bevételből (tételes elszámolásnál az amortizáció is levonható, mely az ingatlan bekerülési értékének 2%-a). Ha a kifizető cég, akkor le kell hogy vonja az adóelőleget a kifizetendő összegből.
5. Fizetővendéglátás esetén szobánként évente 38,400 Ft adót kell fizetni. 2018-tól a korábbi 1 ingatlan helyett max. 3 ingatlan után is lehet választani.
6. A kamat, árfolyam nyereség adója is 15%. 2017. január 1-től megszűnt a kamatjövedelmekre fizetendő 6% EHO. A tartós befektetésként hitelintézettel, értékpapír céggel kötött szerződésben elkülönített befektetések hozama továbbra is adómentes, ha 5 naptári évig nem nyúlnak hozzá. 
7. 20%, maximum 150,000 Ft az adókiutalás az önkéntes pénztárakba magánszemélyként történő befizetések után, a nyugdíj-előtakarékossági számlára befizetések után max. 100,000 Ft. A magánszemély által fizetett nyugdíjbiztosítás után is hasonló kedvezmény vehető igénybe. Együttesen maximum 280,000 Ft-ig. Ennek feltétele, hogy ne legyen adótartozása a magánszemélynek.
8. A következő, béren kívüli juttatások az alkalmazottak mellett a személyesen közreműködő tagoknak is adhatóak, összesen 34,22% teherrel:
· új elemként évi 100,000 Ft készpénzes cafeteria juttatás,
· SZÉP kártyán adott: szállás szolgáltatás évi 225,000 Ft-ig, meleg étkeztetés, 150,000 Ft, szabadidő, egészségmegőrzés 75,000 Ft-ig,
2017-től ezen juttatásokra együttesen évente maximum 450,000 Ft-ig van lehetőség.
· Az alábbi egyéb juttatások után összesen 40,71% adót kell fizetni: 

· Erzsébet utalvány,

· Munkahelyi étkeztetés (a cég telephelyén) havi 12,500 Ft összegig, 

· Iskolakezdési támogatás a minimálbér 30%-ig, csak utalvány formájában adható,

· Iskola rendszerű képzés átvállalt költsége a minimálbér két és félszereséig,
· Önkéntes nyugdíjpénztári befizetés a minimálbér 50%-ig,
· Egészség- és önsegélyző pénztári befizetés a minimálbér 30%-ig, 

· Helyi utazási bérlet,
· Az évente háromszor adható csekély értékű ajándék (minimálbér 10%-ig),

· A telefonköltség 20%-a után,

· A reprezentáció és az üzleti ajándék után (értékhatár nélkül!), 

· A magánszemélynek nyújtott kölcsön meg nem fizetett jegybanki alapkamat + 5% mértékű kamata után.

9. Adómentesek az alábbi juttatások:
· A visszavásárlási értékkel nem rendelkező betegségbiztosítás díja a minimálbér 30%-áig (kockázati életbiztosítás). Adómentesen adható évi 50,000 Ft értékben kulturális és összeghatár nélkül sport szolgáltatásra belépő, bérlet.
· Adómentes 2014-től a pénzügyi intézmény kölcsönnyújtásából származó követelésének elengedése a független felek között, ha az az intézmény belső szabályzata és az egyenlő elbánás elve alapján történik.
· Adómentes a munkáltató által fizetett bölcsődei, óvodai térítés, családi napköziben is.
· Adómentes a hitelintézettől, pénzügyi vállalkozástól felvett lakáscélú hitel törlesztéséhez adott munkáltatói támogatás bizonyos feltételekkel. Továbbra is 3 évente 5 millió adómentes lakásvásárlási támogatás adható.
10. Az egyéni vállalkozói jövedelem utáni adó 9%. Ezen felül a vállalkozásból kivont osztalék után 15% SZJA-t kell fizetni és változatlanul 14%, maximum 450,000 Ft EHO-t is. 
11. Az egyéni vállalkozó által 2017. január 1-től felvett hitel (pénzügyi lízing) kamata utáni adó kedvezmény 60%-ról 100%-ra nő (a 9%-os adóból).

12. Az egyéni vállalkozó minimum adó alapja a teljes bevétele, az adó ennek 2%-ának 9%-a.
13. A külföldi napidíj 30%-a, de maximum napi 15 euró adómentesen adható.

14. Ingó vagy ingatlan üzletszerű értékesítése esetén összevonandó jövedelemként kell adózni a nyereség után. Ingó értékesítés esetén 600,000 Ft bevételig nem kell vizsgálni az üzletszerűséget.
15. Bármely ingatlan, illetve ingatlanhoz kapcsolódó vagyoni értékű jog nem üzletszerű értékesítéséből származó jövedelem a szerzést követő ötödik évtől kezdve adómentes. 0-5 évig az adóalapba számító összeg évente csökken.

16. 9 Ft-ról 15 Ft/km-re nő a saját gépkocsi munkába járásnál elszámolható adómentes költségtérítése. Saját gépkocsinak számít a közeli hozzátartozók tulajdonában álló is. A kiküldetési rendelvény alapján az üzleti célú gépkocsi használat költségtérítése a benzinköltségen túl szintén 15 Ft/km-re nő.
2. Járulékok 

1. A 2018. január 1-től érvényes minimál bér 138,000 Ft. A szakképzett alkalmazottaknak és a tagoknak, egyéni vállalkozóknak (legalább középfokú végzettséget igénylő tevékenység esetén) 180,500 Ft a garantált bérminimum.
2. A kifizető által a bérek után fizetendő Szociális hozzájárulás (korábbi társadalombiztosítási járulék) mértéke 2,5% ponttal 19,5%-ra csökken.
3. A minimum Szociális hozzájárulási adó alap a társas vállalkozás tagoknál és az egyéni vállalkozóknál a ténylegesen kifizetett bér, de legalább a minimálbér (garantált bérminimum) 112,5%-a!!!
4. A társasági tagoknál és az egyéni vállalkozóknál a 8,5%-os egészségbiztosítási és munkaerő-piaci járulék alapja a minimálbér (érettségivel a garantált bérminimum) 150%-a.

5. A magánszemélytől levont nyugdíjjárulék változatlanul 10%, az egészségbiztosítási és munkaerő-piaci járulék 8,5%. 
6. Napi 244 Ft-ot, azaz havi 7,320 Ft-ot kell fizetni a nem biztosítottnak az egészségügyi ellátásra való jogosultsághoz. (Nyugdíjas egyéni vagy társas vállalkozóknak is!)
7. Megszűnik a 14% EHO a magánszemély bérbeadásból származó jövedelme után. Az osztalékból, árfolyamból származó jövedelem után továbbra is kell fizetni mindaddig, amíg éves szinten összesen 450,000 Ft-ot a saját befizetett egészségbiztosítási járulék el nem éri (a bérből levont 7% számít bele). 
8. A béren kívüli juttatások után 14% EHO-t kell fizetni, egyéb juttatások, reprezentáció után 19,5% EHO-t (lsd. SZJA 8-9. pont kötelezettség része).
9. Járulék kedvezmény vehető igénybe egyes munkavállalók foglalkoztatása esetén:
	Kedvezményezett
	Mérték
	Meddig

	Szakképzettséget nem igénylő munkakör (FEOR 9.)
	Legfeljebb 100,000 Ft 9,75%-a
	Nincs korlát

	25 év alatti és 55 év feletti munkavállaló
	Legfeljebb 100,000 Ft 9,75%-a
	Nincs korlát

	Tartósan álláskeresők (megelőző 9 hónapból 6 hónapig álláskereső)
	Legfeljebb 100,000 Ft 21%-a
Legfeljebb 100,000 Ft-ig 21%-a
	24 hónapig
24-36 hónapig

	Gyermekgondozási ellátásokat (gyes alatt is) követően – nem munka időarányos
	Legfeljebb 100,000 Ft-ig 21 %-a
Legfeljebb 100,000 Ft-ig 9,75%-a
	24 hónapig
24-36 hónapig


3. Szakképzési hozzájárulás, rehabilitációs hozzájárulás
1. A szakképzési hozzájárulás mértéke változatlanul 1,5%, alapja megegyezik a Szociális hozzájárulás alapjával. 
2. A rehabilitációs hozzájárulás is nő. A 25 fő felett a létszám 5% után a minimálbér kilencszeresének megfelelő adót kell fizetni. 2018-ban 1,242,000 Ft/fő.
4. EVA
1.  Az EVA mértéke változatlanul 37%.
2.  Az EVA felső határa változatlanul 30,000,000 Ft.

3. Az EVA alanyoknak is le kell jelenteniük a 100,000 Ft-ot meghaladó ÁFA tartalmú kimenő számlákat.
4. Változatlan az a szabály, hogy a kapcsolt vállalkozások közötti számlák után dupla EVA-t kell fizetni!
5. Illeték
1.  Illeték mentes az egyenes ági rokonokon túl 2014-től a házastársak közötti ajándékozás is.

2. A jóváhagyott osztalék későbbi elengedése illeték mentes 2014-től.
3. Nem kell illetéket fizetni a hitelezők által az adós javára elengedett összeg után.

4. Bővül 2017-től az egyes elsőfokú közigazgatási eljárások illetékmentessége: erkölcsi bizonyítvány, személyigazolvány, lakcím kártya, névváltozás, adóhatósági igazolások, stb.

5. Lakás vásárlás esetén az azt megelőző 3 évben eladott lakás értéke vonható le az illeték alapból.

6.   Gépjármű adó – cégautó adó
1. A tartósbérbe adott személygépkocsi után 2017-től a tulajdonos fizeti a cégautó adót (az eddigi bérbe vevő helyett).

2. Változatlanul, ha nem magánszemély a gépjármű tulajdonosa, akkor cégautó adót kell fizetni. Az adó havi mértéke:

7.   Számvitel
1. 2016-tól változott a beszámoló szerkezete, megszűntek a rendkívüli bevételek és ráfordítások, módosult az osztalék megjelenítése a beszámolóban.
8. ÁFA ​
1. Az ÁFA általános kulcsa változatlanul 27%. 
2. Az új lakás értékesítése 5%-os körbe került 2016-tól, 2019. végéig. 2018-tól 5%-ra csökken a hal ÁFÁ-ja, 5%-ra csökken az internet előfizetések és az éttermi szolgáltatások díja. Éttermi szolgáltatások esetében csak a melegkonyhával rendelkező vendéglátó helyeken, de ott a helyben készített nem alkoholos italoknál is 5% lesz az ÁFA, de 4% Turizmus fejlesztési hozzájárulást kell fizetni az ÁFA bevallással együtt.
3. Az alanyi ÁFA mentesség határa 8 millió forint továbbra is. December 31-ig lehet választani! Egyéni vállalkozó esetén az értékhatárba a magánszemélyként kapott ingatlan bérleti díjat is be kell számítani!
4. A személygépkocsi értékesítése ÁFA mentes 2013. április 21-től minden esetben, ha a beszerző nem vonta, vagy vonhatta volna el az ÁFÁ-t amikor vásárolta a járművet.

5. A folyamatosan nyújtott szolgáltatások esetében a teljesítés (ÁFA fizetés) időpontja:

· a teljesítés időpontja a számla kiállításának kelte, ha a fizetési határidő megelőzi az időszak végét, amire vonatkozik a számla,

· a fizetési határidő, amennyiben a fizetési határidő az időszakot követi, de legkésőbb az időszakot követő 60. nap.
6. A számlát a teljesítést követő 15 napon belül ki kell állítani.

7.  Ügyfeleinknek a devizában kiállított számlákon MNB árfolyamon kell feltüntetniük Ft-ban a felszámított ÁFÁ-t, ha a számla ÁFA köteles.

8.  A számlán fel kell tüntetni a vevő adószámát, amennyiben a számla ÁFA tartalma eléri a 100 ezer Ft-ot.
9.  2018. július 1-tól online, valós idejű adatszolgáltatást kell adniuk a számlázó programoknak a NAV felé a 100 ezer Ft ÁFÁ-t elérő összegű számlákról. A kézi számlák esetében is adatot kell szolgáltatni a számla kiállítását követő 2 napon belül, ha az ÁFA>500 ezer Ft, 100-500 ezer közötti ÁFA esetén 5 napon belül.
10. A 100 ezer Ft-ot elérő ÁFÁ-t tartalmazó bejövő, költség számlákról is adatot kell szolgáltatni a NAV-nak adószámonként az ÁFA bevallásban.
9. Társasági adó
1. A társasági adó 9 %.
2. December 20-án az adóelőleg feltöltési kötelezettség a társasági és az iparűzési adóban is    

     csak az előző évben időarányosan 100 millió árbevételt elérő cégekre vonatkozik.

3. A jövedelem minimum (a társaság összes bevételének 2%-a) alapját 2014-től növeli a tagi kölcsön adott évi növekedésének 50%-a és 2015-től a számításnál nem vonható le az eladott áruk és a közvetített szolgáltatások beszerzési értéke.

4. Adomány adható a közhasznú szervezeteknek úgy, hogy nem kell vele adó alapot növelni. Igazolás kell az adományozottól. 2015-től a felsőoktatási intézmények is támogathatóak.
5. Változatlanul elismert költség a filmalkotás, az előadó-művészeti szervezet és a látvány-csapatsport támogatása és e mellett az adóból is levonható. 2015-től az adó előleg terhére tehető felajánlás is sport szervezet részére, ami után 7,5% adó visszatérítés jár. A két támogatás együtt nem lehet.
6. A korábbi években felhalmozott veszteség maximum az adott évi adózás előtti eredmény 50%-ig vonható le (az egyéb módosítók után maradó adóalaphoz képest). A 2015-től képződő veszteség 5 évig vihető tovább, a korábbiak 2025-ig. 
7. 2015-től kapcsolt vállalkozásnak minősülnek azok a cégek is, akiknél az ügyvezető személye azonos.
8. 2017. január 1-től a felvett hitel (pénzügyi lízing) kamata utáni adó kedvezmény 100 %.
9. A kizárólag magánszemély tulajdonú cégek adott évi új eszköz beszerzései összeghatár nélkül levonhatóak a társasági adó alapjából (a több év alatt elszámolható értékcsökkenési leíráson felül).

10.   Az új mobilitási célú lakhatási támogatás és a munkásszállás a költségként való elszámoláson túl még egyszer levonható az adóalapból. 

10. KATA
1. Változatlanul 50,000 Ft/hó közterhet kell fizetnie a főfoglalkozású és 25,000 Ft/hó összeget a mellékfoglalkozású KATA-snak. Választható 75,000 Ft/hó is a főfoglalkozásúnál, hogy a nyugdíjalapnál 158,400 Ft legyen figyelembe véve (50,000 Ft/hónál csak 94,400 Ft). 
2. Évi 12 millió Ft bevétel feletti részre kell csak plusz 40% adót fizetni. (De csak évi 8 millió Ft-ig lehet ÁFA mentesnek lenni.)
3. Akinek az év végén 100,000 Ft-ot meghaladó adótartozása van az kiesik a KATA-ból.
11. KIVA
1. Az adó alapja jelentősen módosult 2017-től. A bruttó béreket a jóváhagyott osztalékkal és a tőkekivonással kell növelni az adóalap meghatározásakor. További adóalap a pénztár növekménye.

2. 50 fő és 500 millió bevétel alatt választható (a kapcsolt vállalkozásokat is figyelembe kell venni).
3. A KIVA adó mértéke 13%-ra csökken a korábbi 14%-ról, ami kiváltja a társasági adót (ami 9%) és a bérek utáni szociális hozzájárulás és szakképzési hozzájárulást (19,5%+1,5%).

12. Helyi adó, innovációs járulék
1. A 2% adó mérték és az adó alapja változatlanok.

2. KATA választása esetén az iparűzési adó önkormányzatonként 50 ezer Ft.

3. KIVA választásakor az iparűzési adó alapja a KIVA alap 1,2-szeresében is megállapítható.

13. Különadók

1. A pénzügyi vállalkozások 2018-ban is 6,5% különadót fizetnek, de az adóévet megelőző 2. év  kamat és a jutalék eredménye után (a 2009. január előtt létrejött vállalkozások is!). 

2. Új szabály! Pénzügyi tranzakciós illetéket kell fizetni a pénzügyi vállalkozáshoz készpénzben befizetett kölcsöntörlesztés után.

3.  A távközlési adó változatlan 2018-ban.
14. Adózás rendje

1. A vállalkozások külföldön vezetett bankszámláit be kell jelenteni a NAV-hoz, előszö 2018. január 31-ig.
2. A dolgozói munkabér letiltásokat be kell jelenteni a NAV-nak, ezért kérjük ha ilyet kapnak haladéktalanul küldjék el a bérszámfejtésnek.
3. A NAV iratokat az ismételt kézbesítéstől számított 5. napon kézbesítettnek kell tekinteni. Amennyiben nem veszik át és címzett ismeretlennel tér vissza a levél, akkor is kézbesítettnek minősül és  törölhetik az adószámot! 
4. A NAV honlapon célszerű legalább havonta ellenőrizni a saját és a partnerek adószámát (egy EXCEL táblába szerkesztett lekérdezéssel a csoportos lekérdezés menüpontból gyorsan megtehető). A törölt adószámú adózók számlájának ÁFÁ-ja nem vonható le és nem számolható el költségként a számlájuk!!!
5. Az 1,5 millió Ft-ot meghaladó készpénzes kifizetés esetén a kifizetést teljesítő és az elfogadó is 20% mulasztási bírsággal sújtható az 1,5 millió Ft feletti részre!

6. A készpénz kifizetés NAV felé történő bejelentésének összeghatára a nem kapcsolt vállalkozások esetében 2 millió, kapcsolt vállalkozásoknál változatlanul 1 millió Ft.

7. 2018. július 1-től a 100 ezer Ft-ot elérő ÁFA tartalmú számlák kibocsátásáról és befogadásáról kell mind a két félnek adatot szolgáltatnia a NAV felé. Amennyiben egy ÁFA bevallási időszakon belül több számlából összesen lesz 100 ezer Ft-ot elérő levonható ÁFA, akkor azt is le kell jelentenie a számla befogadójának. 
8. 2018. július 1-től az elektronikusan kiállított számlákról a számlázó programoknak online, valós időben adatot kell szolgáltatniuk a NAV felé a kiállításkor. Kormány rendelet lesz a részletekről.
9. Kizárólag a NAV által képzett EKAER szám birtokában lehet útdíj köteles járművel az Európai Unióból behozni ill. oda kivinni terméket ill. belföldön nem végfelhasználó részére első adóköteles termékértékesítéshez fuvarozást végezni. Kockázatos termékek esetében minden gépjárműnek kell EKAER szám. 
10. Az új munkavállalókat változatlanul a munkába lépést megelőző napon be kell jelenteni. 2016-tól a szakképzettségüket és az azt igazoló okmány számát is.
11. Adóperek eseten bizonyíték csak a II. fokú NAV határozat előtt terjeszthető elő.

A személyi jövedelemadó bevallást már nem készítheti el a munkáltató. Azon ügyfeleinknél, ahol bérszámfejtést végzünk mindenkinek az önadózásra vonatkozó igazolást adunk ki 2017. január 31-ig és amennyiben a munkavállalók kérik, hogy készítsük el helyettük az adóbevallásukat - és az erre vonatkozó adataikat április 20-ig elküldik részünkre - külön díjazás nélkül segítünk elkészíteni azt. A NAV az Ügyfélkapuval rendelkező magánszemélyeknek bevallás javaslatot küld, aminek a jóváhagyásával a bevallási kötelezettségüket teljesíthetik.
Tájékoztatónk általános jellegű és csak a főbb változásokat emeli ki! Amennyiben további kérdései vannak kérem hívjon fel.
Budapest, 2017. december 15.
További jó munkát kívánok:                                             
Szokol Erzsébet

